ประกาศมหาวิทยาลัยขอนแก่น(ฉบับที่๔๙๗/๒๕๖๑)เรื่องตราและสัญลักษณ์ของมหาวิทยาลัยขอนแก่นพ.ศ. ๒๕๖๑ โดยที่เห็นเป็นการสมควรกำหนดให้มีตราและสัญลักษณ์ของมหาวิทยาลัยขอนแก่นเพื่อเป็นตราและสัญลักษณ์ที่ใช้ในการสื่อสารใช้แสดงประกอบในกิจกรรม สื่อ วัตถุ สิ่งของ หรือสิ่งอื่นใดอันแสดงถึงหรือแสดงความเป็นเจ้าของของมหาวิทยาลัยขอนแก่นอาศัยอำนาจตามความในมาตรา ๒๓ (๒) และมาตรา ๖๗แห่งพระราชบัญญัติมหาวิทยาลัยขอนแก่น พ.ศ. ๒๕๕๘ประกอบกับมติที่ประชุมสภามหาวิทยาลัยขอนแก่น ในการประชุมครั้งที่ ๓/๒๕๖๑ เมื่อวันที่๗ มีนาคม ๒๕๖๑ จึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศมหาวิทยาลัยขอนแก่น เรื่อง ตราและสัญลักษณ์ของมหาวิทยาลัยขอนแก่นพ.ศ. ๒๕๖๑ข้อ ๒[๑] ประกาศนี้ให้มีผลบังคับใช้ตั้งแต่วันถัดจากวันที่ประกาศในราชกิจจานุเบกษาเป็นต้นไปข้อ ๓ สัญลักษณ์ของมหาวิทยาลัยขอนแก่น ประกอบด้วยตราสัญลักษณ์ สี และดอกไม้ข้อ ๔ ตราสัญลักษณ์มหาวิทยาลัยขอนแก่นเป็นตราสัญลักษณ์ที่ใช้มาตั้งแต่ก่อตั้งมหาวิทยาลัยขอนแก่น ซึ่งเป็นรูปพระธาตุพนมทั้งสองข้างของพระธาตุพนมมีเทวดาอัญเชิญมิ่งมงคลเข้าหาพระธาตุพนม ด้านล่างของพระธาตุพนมเป็นชื่อมหาวิทยาลัยขอนแก่นสลักบนขอนไม้อยู่ภายในซุ้มเรือนแก้วเป็นพื้นหลัง ๓ ช่องข้อ ๕ ตราสัญลักษณ์มหาวิทยาลัยขอนแก่น ตามข้อ ๔มีองค์ประกอบและความหมาย ดังต่อไปนี้(๑) พระธาตุพนมเป็นสิ่งศักดิ์สิทธิ์ประจำมหาวิทยาลัยขอนแก่น(๒) เทวดาอัญเชิญมิ่งขวัญสิริมงคลสู่มหาวิทยาลัย(๓) ขอนไม้เป็นเอกลักษณ์สำคัญอย่างหนึ่งของจังหวัดขอนแก่น(๔) ซุ้มเรือนแก้ว ๓ ช่อง สื่อความหมายถึง คุณธรรม ๓ประการ ได้แก่ วิทยา คือ ความรู้ดี จริยา คือ ความประพฤติดี และปัญญา คือความฉลาดอันเกิดจากการเรียนดีและคิดดีข้อ ๖ ตราสัญลักษณ์มหาวิทยาลัยขอนแก่น ตามข้อ ๔มีรูปลักษณ์ สี และสัดส่วน ดังต่อไปนี้(๑) รูปลักษณ์(ก) ชื่อมหาวิทยาลัยขอนแก่นที่สลักบนขอนไม้ใช้อักษรไทยว่า มหาวิทยาลัยขอนแก่น ชุดแบบอักษรสมเด็จกรมพระยานริศรานุวัดติวงศ์หรือใช้อักษรอังกฤษว่า KHON KAEN UNIVERSITY ชุดแบบอักษรไทยสารบรรณ(ข)ตราสัญลักษณ์อาจเป็นแบบลายเส้นอย่างเดียว หรือแบบลายเส้นและพื้นหลังภายในซุ้มเรือนแก้วก็ได้(ค) สีสำหรับตราสัญลักษณ์ที่เป็นแบบลายเส้นอย่างเดียวให้ลายเส้นและตัวอักษรใช้สีเดียวกันตามความเหมาะสมในการนำไปใช้กรณีที่ตราสัญลักษณ์มีลายเส้นและพื้นหลังภายในซุ้มเรือนแก้วให้ใช้ลายเส้นและตัวอักษรสีดำและให้พื้นหลังภายในซุ้มเรือนแก้วทั้ง ๓ ช่องเป็นสีประจำมหาวิทยาลัยขอนแก่น(๒) ตราสัญลักษณ์มีสัดส่วน ความกว้าง ๑ ส่วนต่อความสูง ๑.๘ ส่วน โดยความกว้างและความสูง วัดจากส่วนที่ยาวที่สุดในแนวนอนและส่วนที่ยาวที่สุดในแนวตั้ง ตามลำดับ(๓) ตัวอย่างตราสัญลักษณ์ของมหาวิทยาลัยขอนแก่นแสดงเป็นรูปภาพ ดังต่อไปนี้ภาคภาษาไทย ภาคภาษาอังกฤษข้อ ๗ สีประจำมหาวิทยาลัยขอนแก่น เป็น สีดินแดง สื่อความหมายถึงลักษณะและภูมินามของพื้นที่ซึ่งเป็นเนินดินสีแดงหรือที่เรียกว่า มอดินแดง อันซึ่งเป็นที่ตั้งของมหาวิทยาลัยขอนแก่นโดยมีรหัสสี ในระบบ CMYK เป็น C24 M88 Y99 K17 หรือรหัสสีในระบบ RGB เป็น R167 G59 B36ข้อ ๘ ดอกไม้ประจำมหาวิทยาลัยขอนแก่น คือดอกกัลปพฤกษ์ เป็นดอกของต้นกัลปพฤกษ์ซึ่งเป็นไม้ยืนต้นมีชื่อทางวิทยาศาสตร์ ว่า Cassia bakeriana Craibข้อ ๙ การใช้ตราสัญลักษณ์ให้ใช้ในกิจการของมหาวิทยาลัยขอนแก่นเท่านั้นนอกเหนือจากวรรคหนึ่ง การใช้ตราสัญลักษณ์ต้องได้รับอนุญาตจากมหาวิทยาลัยขอนแก่นข้อ ๑๐ ผู้ได้รับอนุญาตให้ใช้ตราสัญลักษณ์ของมหาวิทยาลัยขอนแก่นตามข้อ ๙ ต้องปฏิบัติดังนี้(๑) ใช้ตามวัตถุประสงค์การขอใช้และตามที่ได้รับอนุญาต(๒) ใช้ในสถานที่ พื้นที่ หรือบนสิ่งของที่เหมาะสมและด้วยความเคารพในตราสัญลักษณ์(๓) เมื่อเสร็จสิ้นการใช้ ต้องเก็บรักษาหรือทำลายข้อ ๑๑ ในกรณีที่ผู้ได้รับอนุญาตให้ใช้ตราสัญลักษณ์ของมหาวิทยาลัยขอนแก่นไม่ปฏิบัติตามข้อ ๑๐ มหาวิทยาลัยขอนแก่นอาจสั่งแก้ไข ยุติหรือยกเลิกการอนุญาตก็ได้และในกรณีที่เกิดความเสียหายแก่มหาวิทยาลัยขอนแก่นให้ดำเนินการตามกฎหมายที่เกี่ยวข้องทันทีข้อ ๑๒ ส่วนงานของมหาวิทยาลัยขอนแก่นสามารถนำตราสัญลักษณ์ของมหาวิทยาลัยขอนแก่นไปใช้เป็นองค์ประกอบหลักของตราสัญลักษณ์ของส่วนงานได้โดยความเห็นชอบของคณะกรรมการบริหารมหาวิทยาลัยขอนแก่นข้อ ๑๓ ตราประทับหรือตราดุนที่ใช้ตราสัญลักษณ์มหาวิทยาลัยขอนแก่นประกอบอาจมีข้อความชื่อมหาวิทยาลัยขอนแก่นหรือชื่อส่วนงานประกอบอยู่ภายในรูปวงกลมหรือรูปทรงอื่นได้โดยคำนึงถึงความเหมาะสมข้อ ๑๔ ตราสัญลักษณ์ตามประกาศนี้เป็นงานอันเป็นลิขสิทธิ์ของมหาวิทยาลัยขอนแก่นข้อ ๑๕ ให้อธิการบดีมหาวิทยาลัยขอนแก่นรักษาการตามประกาศนี้กรณีใดที่เกี่ยวข้องกับประกาศนี้แต่มิได้กำหนดไว้ในประกาศนี้ หรือกรณีมีปัญหาในการปฏิบัติหรือตีความ ให้อธิการบดีมหาวิทยาลัยขอนแก่นเป็นผู้วินิจฉัย สั่งการและให้การวินิจฉัย สั่งการของอธิการบดีมหาวิทยาลัยขอนแก่นถือเป็นที่สุดประกาศ ณ วันที่ ๗ มีนาคม พ.ศ. ๒๕๖๑ณรงค์ชัย อัครเศรณีนายกสภามหาวิทยาลัยขอนแก่นพัชรภรณ์/จัดทำ๒๖ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๕๘ ง/หน้า ๑๖/๕ กรกฎาคม ๒๕๖๑